Якаў Міхайлавіч Цукерзіс

Якаў Міхайлавіч Цукерзіс () — беларускі настаўнік, навуковец. Доктар біялагічных навук.

 Біяграфія 
Нарадзіўся 24 кастрычніка 1909 года ў Ашмянах.

Скончыў Віленскую гімназію, у 1934 годзе — факультэт матэматыкі і прыродазнаўчых навук Віленскага ўніверсітэта імя С. Баторыя. У 1939—1941 гадах працаваў завучам Ашмянскай сярэдняй школы (зараз — сярэдняя школа № 1), наладжваў навучанне на беларускай мовеВывучаючы гісторыю школы, лёс настаўнікаў, выпускнікоў, ты вывучаеш гісторыю краіны, лёс свайго народа.

У гады Вялікай Айчыннай вайны жыў і працаваў энтамолагам у Туркменістане. Адразу пасля вызвалення Беларусі ў 1944 годзе вярнуўся ў Ашмяны, з дапамогай мясцовых улад адрамантаваў будынак школы, у якой раней працаваў і які моцна пацярпеў падчас вайны, і 1 верасня 1944 года ў школе пачаліся заняткі. Я. М. Цукерзіс працаваў дырэктарам школы ў Ашмянах у 1944—1954 гадах. Адначасова Я. М. Цукерзіс быў дырэктарам Ашмянскага педагагічнага вучылішча.

У 1954—1960 гадах — інспектар Міністэрства асветы Літоўскай ССР.

Памёр 17 красавіка 1992 года ў Вільні.

 Бібліяграфія 
 Цукерзис Я. М. Биология широкопалого рака. — Вильнюс, 1970. — 203 с.
 Цукерзис, Я. М. Речные раки / Я. М. Цукерзис; ред. В. Л. Контримавичюс. — Вильнюс : Моксклас, 1989. — 142 с.

 Крыніцы 

 Літаратура 
 Звязаныя лёсам з Ашмяншчынай. Цукерзіс Якаў Міхайлавіч // Памяць: Гіст.-дакум. хроніка Ашмянскага раёна. — Мн.: БЕЛТА, 2003. — С. 581.
 Цукерзіс Якаў Міхайлавіч (1909—1992) // Краязнаўчы каляндар Ашмяншчыны на 2014 год / склад. Г. У. Палубінская. — Ашмяны, 2014. — С. 31.

Катэгорыя:Педагогі Беларусі
Катэгорыя:Постаці Ашмян